laion/Wikipedia-Exotic huggingface dataset:
ნიუაფოოუ

ნიუაფოოუ (ინგლ. Niuafo'ou) — კუნძული ტონგის სამეფოს ნიუასის კუნძულების ჯგუფში, წყნარ ოკეანეში. კუნძულის ისტორიული დასახელებაა — კეთილი იმედების კუნძული და ტინ-კენი (ინგლ. Tin Can island). ტონგის სამეფოს ყველაზე ჩრდილოეთი კუნძული. მდებარეობს 337 კმ-ში ჩრდილო-დასავლეთით ვავაუს კუნძულებიდან და 640 კმ-ში ჩრდილოეთით ტონგატაპუს კუნძულიდან. ადმინისტრაციულად კუნძული შედის ნიუასის ოლქში. ნიუაფოოუ — ვულკანური კუნძულია, ფართობით 50,27 კმ². კუნძულის უმაღლესი წერტილი ზღვის დონიდან აღწევს 250 მეტრ სიმაღლეს (იმ ადგილიდან შორიახლოს, რომელსაც ჰქვია მოკოტუ). ნიუაფოოუზე არსებობს ორი მტკნარი წყლის ტბა. ყველაზე დიდია — ვაი-ლაჰი (მდებარეობს ვულკანის კრატერში). მასში არსებობს სამი მომცრო კუნძული. მეორე ტბა — ვაი-სიი (ან ვაი-მატააჰო). ნიუაფოოუ დაფარულია ხშირი ტყეებით. კუნძული 1616 წელს აღმოაჩინეს ნიდერლანდელმა მოგზაურებმა იაკობ ლემერმა და ვილემ სხაუტენმა, რომლებმაც მას დაარქვეს კეთილი იმედების კუნძული. კუნძულზე დაფიქსირებულია ვულკანის რამდენიმე ამოფრქვევა. XIX საუკუნეში ამოფრქვევები მოხდა 1814, 1853, 1867, 1886 და 1887 წლებში. 1853 წლის ამოფრქვევამ მთლიანად გაანადგურა აჰაუს დასახლება (დაიღუპა 25 ადამიანი). 1912 და 1929 წლების ამოფრქვევებმა გაანადგურა ფუტუს დასახლება. 1946 წლის დეკემბერში ნიუაფოოუდან კუნძულ ეუაზე გადაასახლეს 1300 მაცხოვრებელი და 1958 წლამდე ნიუაფოოუს კუნძული დაუსახლებელი იყო. უკანასკნელი ამოფრქვევა დარეგისტრირდა 1985 წელს. 2011 წელს ნიუაფოოუს კუნძულის მოსახლეობის რაოდენობამ შეადგინა 523 ადამიანი. ყველა სოფელი მდებარეობს კუნძულის ჩრდილოეთ და სამხრეთ ნაწილში. ნიუაფოოუზე მოქმედებს აეროდრომი. ↑ Geohive: Tonga
ტაფაჰი

ტაფაჰი (ინგლ. Tafahi) — მომცრო კუნძული ტონგის სამეფოს ნიუასის კუნძულების ჯგუფში, წყნარ ოკეანეში. კუნძულის ისტორიული დასახელებაა — ქოქოს-ეილანტი (ნიდერლ. Cocos Eylant) და ბოსკავენი (ნიდერლ. Boscawen). მდებარეობს 9 კმ-ში ჩრდილო-აღმოსავლეთით კუნძულ ნიუატოპუტაპუდან. ადმინისტრაციულად კუნძული შედის ნიუასის ოლქში. ტაფაჰის კუნძულს აქვს ვულკანური წარმოშობა და სტრატოვულკანისთვის ტიპური კონუსის ფორმა. კუნძულის უმაღლესი წერტილი ზღვის დონიდან — მთა პიუ-ო-ტაფაჰი (Piu-ʻo-Tafahi) — 560 მეტრი. ნიადაგს ასევე აქვს ვულკანური წარმოშობა და იდეალურია ვანილის და კავის მოყვანისათვის, რითაც დაკავებულია ტაფაჰის მოსახლეობა. კუნძულის ჩრდილო-დასავლეთ ნაწილში მდებარეობს უბე. ტაფაჰის კუნძული 1616 წელს აღმოაჩინეს ნიდერლანდელმა მოგზაურებმა ვილემ სხაუტენმა და იაკობ ლემერმა, რომლებმაც კუნძულს დაარქვეს ქოქოს-ეილანტი (ნიდერლ. Cocos Eylant), ანუ ქოქოსის კუნძული. მაგრამ კუნძულზე გადასვლა ზღვაოსნებმა ვერ შეძლეს, სათანადო ადგილის არარსებობის გამო. მიუხედავად ამისა საკუთარ გემის ჟურნალში ნიდერლანდელებმა აღწერეს ადგილობრივი მოსახლეობა, როგორც საკმაოდ მეგობრულები და ყველაფრით დაინტერესებულები. მოსახლეობა გულუხვად სთავაზობდა მოგზაურებს ქოქოსს და იამსს, ხოლო სანაცვლოდ იღებდნენ ლითონის ნაკეთობებს (ძირითადად ლურსმნებს). 2011 წელს ტაფაჰის კუნძულის მოსახლეობის რაოდენობა შეადგენდა 43 ადამიანს. ტაფაჰის ერთადერთი დასახლება მდებარეობს მთის ჩრდილოეთი ნაწილის პლატოზე. კუნძულზე არსებობს სახელმწიფო დაწყებითი სკოლა. ↑ Geohive: Tonga
ნიუატოპუტაპუ

ნიუატოპუტაპუ (ინგლ. Niuatoputapu) — კუნძული ტონგის სამეფოს ნიუასის კუნძულების ჯგუფში, წყნარ ოკეანეში. მდებარეობს 167 კმ-ში ჩრდილოეთით კუნძულ ვავაუდან და 516 კმ-ში ჩრდილოეთით კუნძულ ტონგატაპუდან. ადმინისტრაციულად კუნძული შედის ნიუასის ოლქში. ნიუატოპუტაპუს კუნძულს აქვს ვულკანური წარმოშობა. კუნძულის უმაღლესი წერტილი ზღვის დონიდან აღწევს 157 მეტრს და წარმოადგენს ძველი ვულკანის კრატერს, რომელმაც განიცადა ძლიერი ეროზია. ნიუატოპუტაპუს სანაპირო ვაკიანია და გარშემორტყმულია მარჯნის რიფით, რომელიც უძველეს დროში გარს ერტყა ვულკანს. კუნძულის ხმელეთის ფართობი შეადგენს დაახლოებით 18 კმ²-ს. ნიუატოპუტაპუს კუნძული 1616 წელს აღმოაჩინეს ნიდერლანდელმა მოგზაურებმა იაკობ ლემერმა და ვილემ სხაუტენმა. მათ კუნძულს სახელად დაარქვეს Verraders Eylandt (ნიდერლანდური ენიდან თარგმანში — «მოღალატეთა კუნძული»). 1767 წელს კუნძულზე იმყოფებოდა ინგლისელი მოგზაური სამუელ უოლისი, რომელმაც მას სახელად დაარქვა კეპელის კუნძული (ინგლ. Keppel Island), ბრიტანეთის საადმირალოს პირველი ლორდის — ოგასტეს კეპელის პატივსაცემად. 2011 წელს კუნძულ ნიუატოპუტაპუს მოსახლეობის რაოდენობამ შეადგინა 716 ადამიანი. მთავარი დასახლება — სოფელი ჰიჰიფო, რომელიც მდებარეობს კუნძულის ჩრდილო-დასავლეთ ნაწილში. ნიუატოპუტაპუს კუნძულზე მოქმედებს აეროპორტი. ზოგიერთი მონაცემებით, ნიუატოპუტაპუს კუნძული მოძრაობს 25,4 სმ წელიწადში სიჩქარით, რაც ყველაზე სწრაფი სიჩქარეა გეოლოგიური სტრუქტურებისათვის. ↑ Geohive: Tonga
დიმა ობოლაძე

დიმიტრი (დიმა) ობოლაძე (დ. 27 იანვარი, 1968) — ქართველი სპორტული ჟურნალისტი და კომენტატორი. სწავლობდა პირველ ექსპერიმენტულ სკოლაში. ჩააბარა საქართველოს ტექნიკური უნივერსიტეტის მექანიკა-მანქანათმშენებლობის ფაკულტეტზე, თუმცა შემდეგ საბუთები ჟურნალისტიკის მეორად ფაკულტეტზე გადაიტანა. მუშაობდა სპორტულ გაზეთ „სარბიელში“, „ალიონში“, რადიო „პიკის საათში“, ტელეკომპანია „მეორე არხზე“. 1995-2017 წლებში მუშაობდა ტელეკომპანია „რუსთავი 2“-ში. 2017 წლიდან მუშაობს ტელეკომპანია „იმედზე“. ↑ დიმა ობოლაძის ჟურნალისტურ-სპორტული კულუარები. ambebi.ge ↑ „რუსთავი 2“ დაარქივებული 2014-10-10 საიტზე Wayback Machine. . ↑ დიმა ობოლაძე „იმედზე“ სპორტული დეპარტამენტის უფროსად დაინიშნა
Sony Pictures Entertainment

Sony Pictures Entertainment Inc. (SPE) — იაპონური ტრანსნაციონალური ტექნოლოგიური და მედია კონგლომერატის, Sony-ს შვილობილი ამერიკული გასართობი კომპანია. კომპანიის ოფისი მდებარეობს კალიფორნიის ქალაქ კულვერ-სიტიში და აერთიანებს Sony-ს ფილმების სტუდიას, ტელეპროდუქციას და სადისტრუბუციო ერთეულებს. მისმა ჯგუფურმა გაყიდვებმა 2014 წლის 31 მარტს დასრულებული ფისკალური წლის მონაცემებით, 8 მილიარდი აშშ დოლარი შეადგინა. წლების მანძილზე, Sony Pictures-მა წარმატებით აწარმოა და გაავრელა ისეთი ფრენჩაიზები, როგორებიცაა Spider-Man, Men in Black, Underworld და Resident Evil. Sony Pictures Entertainment ამერიკის კინოკომპანიების ასოციაციის (MPAA) წევრია. 1989 წელს, Sony-მ კომპანია The Coca-Cola Company-გან 3,4 მილიარდ აშშ დოლარად Columbia Pictures-ი შეიძინა. 1991 წელს მან კომპანიას სახელი შეუცვალა და Sony Pictures Entertainment უწოდა. 2005 წელს, Sony-მ ასევე იყიდა Metro-Goldwyn-Mayer-ი. ოფიციალური საიტი (ინგლისური) SonyPictures.net (Sony Pictures Global Gateway) Sony Pictures Entertainment Museum Sony Pictures Entertainment (SPE) — კინოფილმების ინტერნეტ მონაცემთა ბაზა (ინგლისური) ↑ OUR BUSINESSES. Sony. ↑ Sony Pictures Entertainment Inc.: Private Company Information ↑ 3.0 3.1 3.2 Consolidated Financial Results for the Fiscal Year Ended March 31, 2014. Sony (9 May 2014). დაარქივებულია ორიგინალიდან — 28 მაისი 2014. ციტირების თარიღი: 14 May 2014. ↑ Sony Pictures – Corporate Factsheet. დაარქივებულია ორიგინალიდან — 2005-11-04. ციტირების თარიღი: 2015-01-03. ↑ ‘Skyfall’s $669.2M Global Helps Sony Pictures Post Best Ever $4B Worldwide ↑ Motion Picture Association of America - About Us. MPAA. ციტირების თარიღი: 27 May 2012.
კაო

კაო (ინგლ. Kao) — ვულკანური კუნძული ტონგის სამეფოს ჰააპაის კუნძულების ჯგუფში, წყნარ ოკეანეში. მდებარეობს 5 კმ-ში ჩრდილო-აღმოსავლეთით კუნძულ ტოფუადან და 160 კმ-ში ჩრდილოეთით კუნძულ ტონგატაპუდან. ადმინისტრაციულად, კუნძული შედის ჰააპაის ოლქში. კაოს კუნძულს აქვს სიმეტრიული კონუსის მსგავსი ფორმა. კუნძულის უმაღლესი წერტილი ზღვის დონიდან აღწევს 1046 მეტრ სიმაღლეს (ეს უმაღლესი წერტილია მთელ ტონგის სამეფოში). ვულკანის პატარა კრატერში მდებარეობს მტკნარი წყლის ტბა. კუნძულის ხმელეთის ფართობი შეადგენს 11,6 კმ²-ს. კაოს კუნძული 1774 წელს აღმოაჩინა ინგლისელმა მოგზაურმა ჯეიმზ კუკმა. ↑ UN SYSTEM-WIDE EARTHWATCH Web Site. ტონგა. (ინგლისური). დაარქივებულია ორიგინალიდან — 2017-08-11. ციტირების თარიღი: 2015-01-03.
მიხეილ სომოვი

მიხეილ სომოვი (რუს. Сомов, Михаил Михайлович; დ. 7 აპრილი [ძვ. სტ. 25 მარტი] 1908, მოსკოვი, რუსეთის იმპერია — გ. 30 დეკემბერი, 1973, ლენინგრადი, სსრკ) — რუსი ოკეანოლოგი, პოლარეთის მკვლევარი. გეოგრაფიულ მეცნიერებათა დოქტორი (1954). საბჭოთა კავშირის გმირი (1951), საპატიო პოლარელი (1945). სკკპ წევრი 1952 წლიდან. 1937 წელს დაამთავრა მოსკოვის ჰიდრომეტეოროლოგიური ინსტიტუტი. არქტიკული და ანტარქტიკული სამეცნიერო-კვლევითი ინსტიტუტების უფროსი მეცნიერ-თანამშრომელი. 1950–1951 წლებში ხელმძღვანელობდა მოდრეიფე სადგურს „ჩრდილოეთი პოლუსი-2“, ხოლო 1955-1957 წლებში — პირველ საბჭოთა ანტარქტიკულ ექსპედიციას. მისი ძირითადი შრომები მიეძღვნა პოლარული ზღვების ყინულოვანი რეჟიმების საკითხებსა და არქტიკული ნავიგაციების უზრუნველყოფის საქმეს. მეორე მსოფლიო ომის მონაწილე. დაჯილდოებული იყო ლენინის 3 ორდენით, 2 სხვა ორდენითა და მედლებით. მისი სახელობისაა მყინვარი აღმოსავლეთ ანტარქტიდაში, უოლთატის მასივზე, აგრეთვე განაპირა ზღვა სამხრეთის ოკეანეში და სამეცნიერო-კვლევითი ხომალდი. სანქტ-პეტერბურგში, სადაც იგი 1946–1968 წლებში ცხოვრობდა სახლის ფასადზე არის სომოვის მემორიალური დაფა. მიხეილ სომოვი — საბჭოთა კავშირის გმირები (რუსული)
სომოვის ზღვა

სომოვის ზღვა — განაპირა ზღვა სამხრეთის ოკეანეში, როსისა და დიურვილის ზღვებს შორის. ფართობი 1,150,000 კმ². ებჯინება აღმოსავლეთ ანტარქტიდის ვიქტორიას მიწას. ზღვის აღმოსავლეთი ნაწილი ძირითადად განლაგებულია კონტინენტური მეჩეჩის ფარგლებში. ზღვის დასავლეთ ნაწილში სიღრმეები 3000 მ-მდეა. ჩრდილოეთით არის ბალენის კუნძულები. მთელი წლის განმავლობაშია მოტივტივე ყინულები და აისბერგები. სახელი ეწოდა რუსი ოკეანოლოგის მიხეილ სომოვის პატივსაცემად, რომელიც 1955-1957 წლებში ხელმძღვანელობდა პირველ საბჭოთა ანტარქტიკულ ექსპედიციას. სომოვის ზღვა — სტატია დიდი რუსული ენციკლოპედიიდან (რუსული)
ატა (კუნძული)

ატა (ინგლ. 'Ata) — კუნძული ტონგის სამეფოს ტონგატაპუს კუნძულების ჯგუფში, წყნარი ოკეანის სამხრეთ-დასავლეთ ნაწილში. ადმინისტრაციულად კუნძული შედის ტონგატაპუს ოლქში. ატა ტონგას სამეფოს ყველაზე სამხრეთით მდებარე კუნძულია, მდებარეობს დაახლოებით 160 კმ-ში სამხრეთ-დასავლეთით ტონგატაპუს კუნძულიდან. უახლოესი მატერიკი, ავსტრალია, მდებარეობს 3000 კმ-ში. ატას აქვს ვულკანური წარმოშობა და, სავარაუდოდ, ტონგის არქიპელაგის ვულკანური კუნძულების დასავლეთ ჯაჭვში უძველესი კუნძულია. ადამიანის მიერ დაკვირვების მთელი ისტორიის განმავლობაში რაიმე ვულკანური პროცესი კუნძულზე დარეგისტრირებული არ ყოფილა. კუნძულის ფართობია — 2,3 კმ². კუნძული დაფარულია ხშირი მცენარეულობით, რომელთა შორის ჭარბობს ქოქოსის პალმა. გავრცელებულია ლეღვი, პურის ხე. ბუდობენ ზღვის ფრინველები. კუნძულის ერთადერთი ძუძუმწოვარია — პატარა თაგვი. კლიმატი ატას კუნძულზე ტროპიკულია. ხდება დამანგრეველი ციკლონები და მიწისძვრები. კუნძული 1643 წლის 19 იანვარს აღმოაჩინა ნიდერლანდელმა მოგზაურმა აბელ ტასმანმა. იმის გამო, რომ ატას სიახლოვეს ზღვაოსანმა დაინახა ტროპიკული ფრინველების დიდი რაოდენობა, ტასმანმა კუნძულს დაარქვა Pylstaert Eylant (თანამედროვე ნიდერლანდური ენაზე დაწერით — «Pijlstaart»), რაც ნიშნავს «ისრის კუდი» (ინგლ. arrowtail, ეს სახელი ერქვა ტროპიკულ ფრინველსაც). მიუხედავად ამისა ცუდი ამინდის გამო ტასმანი ვერ გადავიდა კუნძულზე. 1862 და 1864 წლებს შორის პერიოდში კუნძული ატა მნიშვნელოვნად დაზარალდა პერუელი მონათვაჭრებისგან: პრაქტიკულად მთელი მოსახლეობა გაყვანილი იქნა ოკეანეთის სხვა კუნძულებზე და პერუში გუანოზე სამუშაოდ. დანარჩენი მოსახლეობის გადასარჩენად მეფე ჯორჯ ტუპოუ I-მა მოახდინა დარჩენილი მაცხოვრებლების ევაკუაცია კუნძულ ეუაზე. მას შემდეგ კუნძული ატა დაუსახლებელია. დღეისათვის კუნძული დაუსახლებელია, თუმცა 1860-იან წლებში მასზე ცხოვრობდა მუდმივი მოსახლეობა. ↑ 1.0 1.1 1.2 1.3 UN SYSTEM-WIDE EARTHWATCH Web Site. ტონგა. (ინგლისური). დაარქივებულია ორიგინალიდან — 2017-08-11. ციტირების თარიღი: 2015-01-03. ↑ 2.0 2.1 BIRDS OF 'ATA AND LATE, AND ADDITIONAL NOTES ON THE AVIFAUNA OF NIUAFO' OU, KINGDOM OF TONGA. დაარქივებულია ორიგინალიდან — 2008-10-16. ციტირების თარიღი: 2015-01-03. ↑ [Tonga: the Tale of the Hobart Whaler 'Grecian'. (ინგლისური). დაარქივებულია ორიგინალიდან — 2016-03-04. ციტირების თარიღი: 2015-01-03. Tonga: the Tale of the Hobart Whaler 'Grecian'. (ინგლისური)]
ლიფუკა

ლიფუკა (ინგლ. Lifuka) — კუნძული ტონგის სამეფოს ჰააპაის კუნძულების ჯგუფში, წყნარ ოკეანეში. ადმინისტრაციულად კუნძული შედის ჰააპაის ოლქში. კუნძულის ფართობი შეადგენს 11,42 კმ²-ს. ბუნებრივი ტყეები ლიფუკას კუნძულზე არ არსებობს. ლიფუკას კუნძულის ირგვლივ არსებული კუნძულები ქმნიან კუნძულების ქვეჯგუფს ჰააპაის კუნძულების ჯგუფში. კუნძული 1777 წელს აღმოაჩინა ინგლისელმა მოგზაურმა ჯეიმზ კუკმა. 1831 წლისთვის ლიფუკას მოსახლეობამ მიიღო ქრისტიანობა. 2011 წელს კუნძულის მოსახლეობის რაოდენობამ შეადგინა 2410 ადამიანი. კუნძულის მთავარი დასახლებაა — ქალაქი პანგაი, რომელიც მდებარეობს კუნძულის დასავლეთ სანაპიროზე. ↑ Geohive: Tonga
ბოლონესის რაიონი

ბოლონესის რაიონი (ესპ. Distrito de Bolognesi) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 2800 მეტრზე. 2007 წლის მონაცემებით, მოსახლეობა 1 367 ადამიანს შეადგენდა, სიმჭიდროვე 15.73 ადამიანი კმ²-ზე. ფართობი 86.88 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
კაბანის რაიონი

კაბანის რაიონი (ესპ. Distrito de Cabana) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 3224 მეტრზე. 2007 წლის მონაცემებით, მოსახლეობა 2 810 ადამიანს შეადგენდა, სიმჭიდროვე 18.7 ადამიანი კმ²-ზე. ფართობი 150.29 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
კონჩუკოსის რაიონი

კონჩუკოსის რაიონი (ესპ. Distrito de Conchucos) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 3180 მეტრზე. 2007 წლის მონაცემებით, მოსახლეობა 8 027 ადამიანს შეადგენდა, სიმჭიდროვე 13.72 ადამიანი კმ²-ზე. ფართობი 585.24 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
უაკასჩუკეს რაიონი

უაკასჩუკეს რაიონი (ესპ. Distrito de Huacaschuque) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 3100 მეტრზე. 2007 წლის მონაცემებით, მოსახლეობა 671 ადამიანს შეადგენდა, სიმჭიდროვე 10.55 ადამიანი კმ²-ზე. ფართობი 63.59 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
უანდოვალის რაიონი

უანდოვალის რაიონი (ესპ. Distrito de Huandoval) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 3035 მეტრზე. 2007 წლის მონაცემებით, მოსახლეობა 1 144 ადამიანს შეადგენდა, სიმჭიდროვე 9.86 ადამიანი კმ²-ზე. ფართობი 116 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ლაკაბამბის რაიონი

ლაკაბამბის რაიონი (ესპ. Distrito de Lacabamba) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 3329 მეტრზე. 2007 წლის მონაცემებით, მოსახლეობა 656 ადამიანს შეადგენდა, სიმჭიდროვე 10.14 ადამიანი კმ²-ზე. ფართობი 64.68 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ლიაპოს რაიონი

ლიაპოს რაიონი (ესპ. Distrito de Llapo) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 3480 მეტრზე. 2007 წლის მონაცემებით, მოსახლეობა 688 ადამიანს შეადგენდა, სიმჭიდროვე 23.98 ადამიანი კმ²-ზე. ფართობი 28.69 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
პალიასკის რაიონი

პალიასკის რაიონი (ესპ. Distrito de Pallasca) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 3131 მეტრზე. 2007 წლის მონაცემებით, მოსახლეობა 2 624 ადამიანს შეადგენდა, სიმჭიდროვე 43.9 ადამიანი კმ²-ზე. ფართობი 59.77 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
პამპასის რაიონი (პალიასკა)

პამპასის რაიონი (ესპ. Distrito de Pampas) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 3190 მეტრზე. 2007 წლის მონაცემებით, მოსახლეობა 7 079 ადამიანს შეადგენდა, სიმჭიდროვე 16.16 ადამიანი კმ²-ზე. ფართობი 438.18 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
სანტა-როსას რაიონი (პალიასკა)

სანტა-როსას რაიონი (ესპ. Distrito de Santa Rosa) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 2370 მეტრზე. 2007 წლის მონაცემებით, მოსახლეობა 1 150 ადამიანს შეადგენდა, სიმჭიდროვე 3.85 ადამიანი კმ²-ზე. ფართობი 298.77 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ტაუკის რაიონი

ტაუკის რაიონი (ესპ. Distrito de Tauca) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 3367 მეტრზე. 2007 წლის მონაცემებით, მოსახლეობა 3 238 ადამიანს შეადგენდა, სიმჭიდროვე 15.48 ადამიანი კმ²-ზე. ფართობი 209.12 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ლატე

ლატე (ინგლ. Late) — ტონგის სამეფოს დაუსახლებელი ვულკანური კუნძული ვავაუს კუნძულებიდან სამხრეთ-დასავლეთში, წყნარ ოკეანეში. ადმინისტრაციულად კუნძული შედის ვავაუს ოლქში. ლატეს კუნძულს აქვს მრგვალი ფორმა, მისი სიგანე შეადგენს არაუმეტეს 6 კმ-ს. ფართობი — 17,4 კმ²-ს. ლატე მდებარეობს ტოფუას ვულკანური რკალის გასწვრივ და კუნძულ ვავაუდან დაშორებულია დაახლოებით 55 კმ-ში. ლატეს ცენტრში მდებარეობს ვულკანი, რომლის კრატერში მდებარეობს ტბა. უმრავლეს შემთხვევებში წყალქვეშ ჩაძირულ ანდეზიტურ-ბაზალტურ ვულკანს აქვს 1500 მეტრი სიგრძე (მანძილი ზღვის ფსკერიდან). კუნძულის სიმაღლე ზღვის დონიდან აღწევს 540 მეტრს. ვულკანის მწვერვალიდან ჩრდილოეთით, პლატოდან დასავლეთით და ჩრდილოეთით და ჩრდილო-დასავლეთ სანაპიროზე განლაგებულია ტუფის კონუსები. ვულკანის ჩრდილო-აღმოსავლეთ ნაწილში მდებარეობს ორი დიდი კრატერის ძაბრი, რომელთაგან ერთში მდებარეობს მლაშე ტბა. დაკვირვებების მთელი ისტორიის განმავლობაში ლატეს კუნძულზე დაფიქსირდა ვულკანის ორი ამოფრქვევა: 1790 წელს და 1854 წელს. ლატეს კუნძული 1642 წელს აღმოაჩინა ნიდერლანდელმა მოგზაურმა აბელ ტასმანმა. ↑ UN SYSTEM-WIDE EARTHWATCH Web Site. ტონგა. (ინგლისური). დაარქივებულია ორიგინალიდან — 2017-08-11. ციტირების თარიღი: 2015-01-03. ↑ [The European discovery of the Tonga Islands. (ინგლისური). დაარქივებულია ორიგინალიდან — 2007-11-02. ციტირების თარიღი: 2015-01-03. The European discovery of the Tonga Islands. (ინგლისური)]
ფონუალეი

ფონუალეი (ინგლ. Fonualei) — ტონგის სამეფოს დაუსახლებელი ვულკანური კუნძული ვავაუს კუნძულებიდან 50 კმ-ში ჩრდილოეთით, წყნარ ოკეანეში. ადმინისტრაციულად კუნძული შედის ვავაუს ოლქში. კუნძული საკმაოდ მცირეა ფართობით (4,3 კმ²), მისი სიგანე შეადგენს არაუმეტეს 2 კმ-ს. ცენტრში მდებარეობს იმავე დასახელების მოქმედი სტრატოვულკანი. კუნძული 1781 წლის 26 თებერვალს აღმოაჩინა დონ ფრანცისკო ანტონიო მაურელემ (ესპ. Don Francisco Antonio Maurelle), რომელმაც მას სახელად დაარქვა სევდის კუნძული (ინგლ. Amargura), რადგანაც მასზე ჩანდა ამოფრქვევის კვალი და არ არსებობდა მცენარეულობა. ↑ UN SYSTEM-WIDE EARTHWATCH Web Site. ტონგა.(ინგლისური). დაარქივებულია ორიგინალიდან — 2017-08-11. ციტირების თარიღი: 2015-01-03.
ლაზარევის ზღვა

ლაზარევის ზღვა — განაპირა ზღვა სამხრეთის ოკეანეში, აღმოსავლეთ ანტარქტიდის ნაპირებთან. ფართობი 929 ათ. კმ². ჭარბობს 3000 მ-ზე მეტი სიღრმეები, მაქსიმალური სიღრმე 4500 მ-ზე მეტი. ნაპირები მეტწილად ყინულიანია, რომელიც წარმოქმნილია შელფური მყინვარების მოწყვეტის შედეგად. წლის მეტ დროს დაფარულია მოდრეიფე ყინულებით, ბევრია აისბერგი. ზაფხულის ბოლოსა და შემოდგომაზე მოდრეიფე ყინულები მხოლოდ ნაპირებთან ინახება. სამხრეთით გაწოლილია პრინცესა ასტრიდის ნაპირი. ლაზარევის ზღვა გამოყვეს საბჭოთა ანტარქტიდული ექსპედიციის წევრებმა 1962 წელს და უწოდეს რუსი ადმირალისა და მოგზაურის მიხეილ ლაზარევის სახელი. ლაზარევის ზღვა — სტატია დიდი რუსული ენციკლოპედიიდან (რუსული)
სუდანის მდინარეების სია

სუდანის მდინარეების ანბანური სია. ატბარა აქობო აგვეი ადარი აჩვა ბაჰრ-ელ-ზერაფი ბაჰრ-ელ-ღაზალი ბაჰრ-ელ-ჯუბელი დაგა ელ-არაბი ელ-მილქი ვაუ ვევენო თეთრი ნილოსი ლოთილა ლოლი ნილოსი პიბორი პონგო სოპო სობატი სუე ქანგენი ქიბიში ქიდეპო ქირი ქოსი ქურუ ცისფერი ნილოსი ჯიკაკო ჯური ჰოვარი
ლეო შტრაუსი

ლეო შტრაუსი (დ. 20 სექტემბერი, 1899 – გ. 18 ოქტომბერი, 1973) — ებრაული წარმოშობის ამერიკელი პოლიტიკური ფილოსოფოსი. შტრაუსი დაიბადა გერმანიაში, ქალაქ კირჰაინში. მოგვიანებით, 1937 წელს, იგი საცხოვრებლად აშშ-ში გადავიდა. სამეცნიერო და პედაგოგიური მოღვაწეობის მნიშვნელოვანი ნაწილი შტრაუსმა ჩიკაგოს უნივერსიტეტში დაჰყო, სადაც იგი სტუდენტთა არაერთ თაობას ასწავლიდა, აქვე მან რამდენიმე მნიშვნელოვანი ნაშრომი გამოსცა. ლეო შტრაუსი განისწავლა მარბურგის უნივერსიტეტში ნეოკანტიანელ ფილოსოფოს ერნსტ კასირერთან. მოგვიანებით, მან სწავლა განაგრძო ფრაიბურგის უნივერსიტეტში, აქ მისი პედაგოგები ედმუნდ ჰუსერლი და მარტინ ჰაიდეგერი იყვნენ. შტრაუსის კვლევის ძირითადი სფერო კლასიკური პოლიტიკური ფილოსოფია, კერძოდ კი, პლატონისა და არისტოტელეს პოლიტიკური აზროვნება იყო. თავის ნაშრომებში იგი ძველ ბერძნულ აზროვნებას შუა საუკუნეების ებრაულ და ისლამურ პოლიტიკურ აზროვნებასთან აკავშირებდა და მიიჩნევდა, რომ თანამედროვე პოლიტიკური აზროვნების აქტუალური პრობლემების გადაწყვეტის გზები წარსული ეპოქების დიად იდეებში იყო საძიებელი. ლეო შტრაუსთან ფილოსოფია და პოლიტიკა ერთმანეთთნ გადაჯაჭვული ცნებებია. იგი მიიჩნევდა, რომ პოლიტიკური ფილოსოფია სოკრატეს სიკვდილით დასჯის კვალდაკვალ წარმოიქმნა: სოკრატემ თავისი სიკვდილით ფილოსოფია გარდაუვალი განადგურებისაგან იხსნა, იმავდროულად კი, ფილოსოფიის ახალ განშტოებას - პოლიტიკურ ფილოსოფიას - დაუდო სათავე. ეს უკანასკნელი, საუკეთესო პოლიტიკური მმართველობის მოძიებას ან ფორმირებას ესწრაფვის, იმგვარი მმართველობისა, რომელიც ფილოსოფიის მიერ უზრუნველყოფილი მორალითა და ღირებულებებით იქნება ნასაზრდოები. შტრაუსი ანტიკურ, შუა საუკუნეებისა და ახალი დროის პოლიტიკურ აზროვნებას შორის არსებული უწყვეტი კავშირის წარმოჩენას ცდილობდა, ამდენად, მის ნაშრომებში მკითხველი ხშირად შეხვდება აღნიშნული ეპოქების თვალსაჩინო მოაზროვნეების - პლატონის, არისტოტელეს, მაიმონიდეს, ალ-ფარაბის, მაკიაველის, ჰობსის, სპინოზასა და ნიცშეს - პოლიტიკურ მოძღვრებათა ვრცელ რეცეფციას. იგი მიიჩნევდა, რომ თანამედროვე პოლიტიკა შესაბამისი ფილოსოფიური და ეთიკური საფუძვლებით არ იყო გამყარებული, რის გამოც თავი იჩინა პოლიტიკისაგან ადამიანების გაუცხოების ტენდენციამ, ამგვარ ვითარებას შტრაუსი „თანამედროვების კრიზისს“ უწოდებდა და მიიჩნევდა, რომ მისი დაძლევის საუკეთესო გზა კლასიკურ ტრადიციებთან დაბრუნებაა. ლეო შტრაუსმა პირველმა გამოიყენა ტერმინი ლათ. Reductio ad Hitlerum (ჰიტლერამდე დაყვანა). შტრაუსი, ლ., „იერუსალიმი და ათენი.“ მთარგმ.: გიორგი ხუროშვილი; რედ.: თ. ირემაძე, მ. გოგატიშვილი, გ. თავაძე. საუნჯე, თბილისი 2013. შტრაუსი, ლ., „რა არის პოლიტიკური ფილოსოფია?“ მთარგმ.: გიორგი ხუროშვილი; რედ.: გ. ბარამიძე, მ. გოგატიშვილი, თ. ირემაძე. საუნჯე, თბილისი 2011. საქართველოს პარლამენტის ეროვნული ბიბლიოთეკის ელექტრონული კატალოგი ივ. ჯავახიშვილის სახელობის თბილისის სახელმწიფო უნივერსიტეტის ბიბლიოთეკის ელექტრონული კატალოგი სტენფორდის ფილოსოფიური ენციკლოპედია ↑ Leo Strauss, Natural Right and History. Chicago: University of Chicago Press, 1965 [1953], p. 42.
რიდინგის ბრძოლა (მრავალმნიშვნელოვანი)

ტერმინი რიდინგის ბრძოლა შეიძლება აღნიშნავდეს: რიდინგის ბრძოლა — ბრძოლა ვიკინგებსა და უესექსის სამეფოს შორის. რიდინგის ბრძოლა — ბრძოლა სახელოვანი რევოლუციის დროს. ასევე: რიდინგის ალყა — ალყა ინგლისის რევოლუციის დროს.